Нацыянальны даследчы ядзерны ўніверсітэт «МІФІ»

**Нацыянальны даследчы ядзерны ўніверсітэт «МІФІ» (Маскоўскі інжынерна-фізічны інстытут)** — адзін з першых двух нацыянальных даследчых універсітэтаў Расіі, утвораны 8 красавіка 2009 года на базе Маскоўскага інжынерна-фізічнага інстытута (дзяржаўнага ўніверсітэта).

## Гісторыя 
23 лістапада 1942 года Савет народных камісараў СССР па ініцыятыве Намесніка Старшыні ДКА Л. П. Берыі прыняў пастанову аб арганізацыі Маскоўскага механічнага інстытута боепрыпасаў (ММІБ) у складзе трох факультэтаў: факультета трубак і узрывальнікаў, факультета снарадаў і мін, факультета авіябомбаў, патронаў і гільзаў. 1 студзеня 1943 года ў будынку на вуліца Кірава пачаліся першыя заняткі студэнтаў.

Першы выпуск спецыялістаў ММІБ адбыўся ў 1944 годзе.

16 студзеня 1945 ў інстытуце прайшла першая рэарганізацыя, інстытут стаў называцца Маскоўскім механічным інстытутам (ММІ). Факультэты, створаныя два гады таму, былі скасаваныя і замест іх арганізаваны тры новыя: механіка-тэхналагічны, канструктарскі і дакладнай механікі.

20 верасня 1945 выйшла Пастанова СНК СССР № 2386627сс «Аб арганізацыі інжынерна-фізічнага факультэта пры Маскоўскім механічным інстытуце». Факультэт дакладнай механікі быў рэарганізаваны ў інжынерна-фізічны факультэт па падрыхтоўцы спецыялістаў атамнай прамысловасці. 26 студзеня 1946 года дэканам інжынерна-фізічнага факультэта быў прызначаны выбітны навуковец, член Украінскай акадэміі навук Аляксандр Ільіч Лейпунскі. У 1946 годзе ў ММІ з’явіліся кафедра металафізіцы, кафедра спецыяльнай матэматыкі, кафедра спецыяльнай хіміі і металургіі.

З часам пачаўся працэс паступовага пераводу механічных спецыяльнасцяў у іншыя інстытуты, і пашырэння інжынерна-фізічных спецыяльнасцяў. У 1953 годзе інстытут набыў назву МІФІ, ўсе факультэты якога сталі ў вялікай ступені арыентаваны на падрыхтоўку спецыялістаў атамнай энергетыкі і абароннай прамысловасці.

У 1952 году па Пастанове Урада СССР былі створаны першыя чатыры аддзялення МІФІ ў закрытых гарадах (цяпер Азёрск, Новаўральск, Лясной на Ўрале і Саров) для падрыхтоўкі кадраў на месцах. Пасля былі створаны аддзяленні МІФІ ў Обнінску, Снежынску і Трохгорнам.

У 2008 годзе МІФІ стаў адным з двух першых нацыянальных даследчых універсітэтаў і быў перайменаваны ў Нацыянальны даследчы ядзерны ўніверсітэт «МІФІ».

## Структура інстытута 
* Інстытуты
** Інстытут міжнародных адносін
** Інстытут астрафізікі
** Эканоміка-аналітычны інстытут
** Інстытут фінансавай і эканамічнай бяспекі
** Інстытут прамысловых і ядзерных тэхналогій
** Інстытут экстрэмальнай прыкладной электронікі
** Інстытут космофизики
** Обнінскі інстытут атамнай энергетыкі
** Азёрскі тэхналагічны інстытут
** Тэхналагічны інстытут
** Трохгорны тэхналагічны інстытут
** Северскі тэхналагічны інстытут
** Сароўскі фізіка-тэхнічны інстытут
** Снежынскі фізіка-тэхнічны інстытут
** Валгадонскі інжынерна-тэхнічны інстытут
** Новаўральскі тэхналагічны інстытут
** Дзімітраўградскі інжынерна-тэхналагічны інстытут
* Факультэты
** Бізнес-інфарматыкі і кіравання комплекснымі сістэмамі
** Фізіка-тэхналагічны
** Вышэйшая школа фізікаў імя Н. Г. Басава
** Павышэння кваліфікацыі і перападрыхтоўкі кадраў
** Вочна-завочнага (вячэрняга) навучання
** Замежных навучэнцаў
** Вышэйшая інжынірынгавая школа
* Стратэгічныя акадэмічныя адзінкі
** Інстытут ядзернай фізікі і тэхналогій (ІЯФіТ)
** Інстытут лазерных і плазменных тэхналогій (ЛаПлаз)
** Інжынерна-фізічны інстытут біямедыцыны (ІФІБ)
** Інстытут нанатэхналогій ў электроніцы, спінтроніцы і фатоніцы (ІНТЭЛ)
** Інстытут інтэлектуальных кібернетычных сістэм (ІІКС)
** Інстытут агульнай прафесійнай падрыхтоўкі (ІАПП)

Катэгорыя:Універсітэты Масквы

Катэгорыя:Нацыянальныя даследчыя ўніверсітэты Расіі